CELEX: 62009CJ0017
Language: sk
Date: 2010-01-21
Title: Rozsudok Súdneho dvora (štvrtá komora) z 21. januára 2010.#Európska komisia proti Spolkovej republike Nemecko.#Verejné zmluvy na poskytnutie služieb - Služby zneškodňovania biologicky odbúrateľného a rastlinného odpadu - Uzavretie zmluvy bez začatých konaní o uzavretie verejných zmlúv.#Vec C-17/09.

Rozsudok Súdneho dvora (štvrtá komora) z 21. januára 2010 – Komisia/Nemecko
      (vec C‑17/09)
      „Verejné zmluvy na poskytnutie služieb – Služby zneškodňovania biologicky odbúrateľného a rastlinného odpadu – Uzavretie zmluvy bez začatých konaní o uzavretie verejných zmlúv“
      1.                     Aproximácia právnych predpisov – Postupy verejného obstarávania služieb – Smernica 92/50 – Nesplnenie povinnosti (smernica
            Rady 92/50) (pozri body 15 – 18)
      2.                     Aproximácia právnych predpisov – Postupy preskúmavania v rámci verejného obstarávania tovarov a prác – Smernica 89/665 (článok
            226 ES; smernica Rady 89/665) (pozri body 22, 23)
      Predmet
      
         
               Nesplnenie povinnosti členským štátom – Porušenie článku 8 v spojení s ustanoveniami hláv III až VI smernice Rady 92/50/EHS
                  z 18. júna 1992 o koordinácii postupov verejného obstarávania služieb (Ú. v. ES L 209, s. 1; Mim. vyd. 06/001, s. 332) – Nevyhlásenie
                  formálneho celoeurópskeho verejného obstarávania pred uzatvorením zmluvy o likvidácii biologicky odbúrateľného a rastlinného
                  odpadu medzi mestom Bonn a súkromnou spoločnosťou
               
            Výrok
      
         
                  1.
               
               
                  
               
               
                  	Spolková republika Nemecko si tým, že Magistrát mesta Bonn a Müllverwertungsanlage Bonn GmbH uzavreli verejnú zmluvu na služby
                     likvidácie biologicky odbúrateľného a rastlinného odpadu bez toho, aby bolo vyhlásené formálne celoeurópske verejné obstarávanie,
                     nesplnila povinnosti, ktoré jej vyplývajú z článku 8 a hláv III až VI smernice Rady 92/50/EHS z 18. júna 1992 o koordinácii
                     postupov verejného obstarávania služieb.
                  
               
            
         
                  2.
               
               
                  
               
               
                  	Spolková republika Nemecko je povinná nahradiť trovy konania.